OpenLLM-France/wikimedia huggingface dataset:
# River Grove

River Grove és una vila dels Estats Units a l'estat d'Illinois. Segons el cens del 2000 tenia 10.668 habitants.

## Demografia

Segons el cens del 2000, River Grove tenia 10.668 habitants, 4.404 habitatges, i 2.765 famílies. La densitat de població era de 1.723,4 habitants/km².
Dels 4.404 habitatges en un 28,6% hi vivien nens de menys de 18 anys, en un 46,2% hi vivien parelles casades, en un 11,9% dones solteres, i en un 37,2% no eren unitats familiars. En el 31,4% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 3,08.
Per edats la població es repartia de la següent manera: un 21,3% tenia menys de 18 anys, un 9,5% entre 18 i 24, un 30,7% entre 25 i 44, un 22,4% de 45 a 60 i un 16,1% 65 anys o més.
L'edat mediana era de 38 anys. Per cada 100 dones de 18 o més anys hi havia 89,2 homes.
La renda mediana per habitatge era de 40.050 $ i la renda mediana per família de 48.022 $. Els homes tenien una renda mediana de 37.279 $ mentre que les dones 26.781 $. La renda per capita de la població era de 20.390 $. Aproximadament el 5,4% de les famílies i el 5,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- River Grove». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- River Grove». American Fact Finder. Oficina del Cens dels Estats Units, 12-01-2010.
# Riverton (Illinois)

Riverton és una població dels Estats Units a l'estat d'Illinois. Segons el cens del 2000 tenia 3.048 habitants.

## Demografia

Segons el cens del 2000, Riverton tenia 3.048 habitants, 1.236 habitatges, i 845 famílies. La densitat de població era de 576,9 habitants/km².
Dels 1.236 habitatges en un 36,1% hi vivien nens de menys de 18 anys, en un 51,9% hi vivien parelles casades, en un 12,6% dones solteres, i en un 31,6% no eren unitats familiars. En el 27,3% dels habitatges hi vivien persones soles el 10,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 2,98.
Per edats la població es repartia de la següent manera: un 27,3% tenia menys de 18 anys, un 7,7% entre 18 i 24, un 31,3% entre 25 i 44, un 22,8% de 45 a 60 i un 10,9% 65 anys o més.
L'edat mediana era de 35 anys. Per cada 100 dones de 18 o més anys hi havia 88,8 homes.
La renda mediana per habitatge era de 45.531 $ i la renda mediana per família de 49.150 $. Els homes tenien una renda mediana de 35.278 $ mentre que les dones 26.421 $. La renda per capita de la població era de 20.678 $. Aproximadament el 6,3% de les famílies i el 6,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Riverton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Riverton». American Fact Finder. Oficina del Cens dels Estats Units, 12-01-2010.
# Mesa Vista

Mesa Vista és una concentració de població designada pel cens dels Estats Units a l'estat de Califòrnia. Segons el cens del 2000 tenia 182 habitants.

## Demografia

Segons el cens del 2000, Mesa Vista tenia 182 habitants, 72 habitatges, i 49 famílies. La densitat de població era de 4,1 habitants/km².
Dels 72 habitatges en un 30,6% hi vivien nens de menys de 18 anys, en un 58,3% hi vivien parelles casades, en un 8,3% dones solteres, i en un 30,6% no eren unitats familiars. En el 23,6% dels habitatges hi vivien persones soles el 2,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 2,98.
Per edats la població es repartia de la següent manera: un 23,6% tenia menys de 18 anys, un 3,8% entre 18 i 24, un 25,8% entre 25 i 44, un 36,3% de 45 a 60 i un 10,4% 65 anys o més.
L'edat mediana era de 44 anys. Per cada 100 dones de 18 o més anys hi havia 101,4 homes.
La renda mediana per habitatge era de 55.781 $ i la renda mediana per família de 65.250 $. Els homes tenien una renda mediana de 33.750 $ mentre que les dones 25.625 $. La renda per capita de la població era de 21.906 $. Cap de les famílies i l'1,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mesa Vista». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
* ↑ «Geographic Comparison Table- Mesa Vista». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Kiko Ledgard

Kiko Ledgard (Lima, 28 de novembre de 1918 - Madrid, 23 d'octubre de 1995) fou un presentador de televisió peruà conegut per les dues primeres etapes de l'Un, dos, tres... responda otra vez on va realitzar 138 programes emesos entre 1972 i 1978.
Originari d'una família benestant de Lima, el seu pare, Carlos Ledgard, va ser president del Banc Alemany i ambaixador del Perú a l'Argentina. Kiko va treballar com a empleat a British Airways, a una agència de publicitat i va ser campió de boxa a la fi dels anys 40 a Perú, amb l'àlies de Rodolfo Jiménez. El 1947, es va casar amb Ana Teresa Marrou amb qui va tenir onze fills.
El 1959 va presentar un programa de televisió Haga negocio con Kiko i es va fer famós a Llatinoamèrica per conduir altres espais com La família de 6, Vila Twist i Un juego para dos. El 1971 va arribar a Espanya on va presentar Hoy también es fiesta i després, el 1972, va ser cridat per Narciso Ibañez Serrador per presentar el concurs Un, dos, tres... responda otra vez, fins al 1978. Després va presentar el programa de varietats 300 millones fins al 1979.
El maig de 1981, en una trobada amb els mitjans de comunicació, va perdre l'equilibri i va caure tres pisos des de la terrassa de l'hotel Country Club, patint un fort traumatisme cranial que va provocar la seva retirada.

## Referències

* 1 2 3 Alonso, Guillermo «Kiko Ledgard: historia tragicómica del primer gran ‘showman' que conoció España» (en castellà). El País [Madrid], 01-02-2019. ISSN: 1134-6582.

## Enllaços externs

* «Fragment del concurs «Un, dos, tres... responda otra vez» de l'etapa de Kiko Ledgard». RTVE. [Consulta: 7 juny 2019].
# Mikola Dòvhan

Mikola Dòvhan (ucraïnès: Микола Анатолійович Довгань) (Tàlaia, 15 de juliol de 1955) és un remer ucraïnès, ja retirat, que va competir sota bandera de la Unió Soviètica durant les dècades de 1970 i 1980.
El 1976 va prendre part en els Jocs Olímpics d'Estiu de Mont-real, on fou cinquè en la prova de scull individual del programa de rem. Quatre anys més tard, als Jocs de Moscou, va guanyar la medalla de plata en la competició del quàdruple scull. Formà equip amb Iuri Xàpotxka, Valeri Kleixniov i Ievgueni Barbakov. En el seu palmarès també destaquen dues medalles d'or al Campionat del món junior, el 1972 i el 1973, i dues medalles de bronze al Campionat del Món de rem, el 1974 i el 1977, totes en scull individual.

## Referències

* ↑ «Olympedia – Nikolay Dovgan». [Consulta: 25 abril 2023].
* ↑ «Weltmeisterschaften (Herren - Teil 1)». [Consulta: 25 abril 2023].
* ↑ «World Rowing - Mykola DOVHAN» (en anglès). Arxivat de l'original el 2023-03-26. [Consulta: 25 abril 2023].
* ↑ «World Rowing - Nikolai DOVGAN» (en anglès). Arxivat de l'original el 2023-03-26. [Consulta: 25 abril 2023].
# Rinard

Rinard és una població dels Estats Units a l'estat d'Iowa. Segons el cens del 2000 tenia 72 habitants.

## Demografia

Segons el cens del 2000, Rinard tenia 72 habitants, 28 habitatges, i 18 famílies. La densitat de població era de 27,8 habitants/km².
Dels 28 habitatges en un 39,3% hi vivien nens de menys de 18 anys, en un 60,7% hi vivien parelles casades, en un 3,6% dones solteres, i en un 35,7% no eren unitats familiars. En el 35,7% dels habitatges hi vivien persones soles el 14,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,39.
Per edats la població es repartia de la següent manera: un 33,3% tenia menys de 18 anys, un 2,8% entre 18 i 24, un 29,2% entre 25 i 44, un 20,8% de 45 a 60 i un 13,9% 65 anys o més.
L'edat mediana era de 36 anys. Per cada 100 dones de 18 o més anys hi havia 128,6 homes.
La renda mediana per habitatge era de 16.875 $ i la renda mediana per família de 26.250 $. Els homes tenien una renda mediana de 25.625 $ mentre que les dones 13.125 $. La renda per capita de la població era de 10.706 $. Entorn del 26,7% de les famílies i el 27,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rinard». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Rinard». American Fact Finder. Oficina del Cens dels Estats Units, 12-01-2010.
# Homotal·lisme i heterotal·lisme

Homotàl·lic i heterotàl·lic són termes fets servir per classificar la reproducció sexual d'alguns fongs i organismes semblants. Quan els fongs fan la reproducció sexual, la fecundació es pot donar amb un únic mateix miceli o tal·lus fúngic que s'autofecunda (homotal·lisme), o entre dos micelis diferents (heterotal·lisme).
Com la reproducció sexual és energèticament costosa i el seu objectiu és generar variabilitat genètica, molts fongs tenen estratègies per assegurar-se que la reproducció és heterotàl·lica, ja que la reproducció homotàl·lica no en generarà. Per exemple hi poden haver micelis masculins i femenins, que només es poden reproduir amb l'altre sexe, o més sovint en fongs simplement diversos tipus de micelis, com micelis + i -, o amb un gen controlant el sistema que té diferents al·lels incompatibles amb ells mateixos (heterotal·lisme multial·lèlic).
Tot i així sí que hi ha fongs que són homotàl·lics. Per exemple en certs fongs on el zigot forma una estructura de resistència, pot ser útil pel fong fer reproducció sexual tot i el cost energètic i no generar variabilitat genètica. Aquests fongs generen variabilitat genètica d'altres maneres, com la parasexualitat.

## Bibliografia

* ↑ Història natural dels paisos catalans. 5: Fongs i Líquens / Xavier Llimona / [direcció general Ramon Folch y Guillèn]. Primera edicio. Barcelona: Fundació Enciclopédica Catalana, 1991. ISBN 978-84-7739-267-5.
# Ana Carrascosa Zaragoza

Ana Carrascosa Zaragoza (València, 6 de maig de 1980) és una esportista espanyola que va competir en judo, guanyadora de dues medalles en el Campionat Mundial de Judo entre els anys 2009 i 2011, i quatre medalles en el Campionat Europeu de Judo entre els anys 2002 i 2011.
Va participar en dos Jocs Olímpics d'Estiu en els anys 2008 i 2012, la seua millor actuació va ser un setè lloc assolit en Pequín 2008 en la categoria de –52 kg. i a Londres en 2012
En 2009 va ser candidata al Premi al Millor Esportista 2008, lliurat en la II Edició dels Premis Nostresport.
Al febrer de 2014 es va acomiadar com a judoka professional. Ana es formà per a ser docent, i transmetre valors com una de les grans referents de l'esport.

## Palmarès internacional

Campionat Mundial :
| Any | Lloc | Medalla | Categoria |
| 2009 | Rotterdam ( Països Baixos) | 3 | –52 kg |
| 2011 | París ( França) | 3 | –52 kg |
| Campionat Europeu ||||
| Any | Lloc | Medalla | Categoria |
| 2002 | Maribor ( Eslovènia) | 2 | –52 kg |
| 2008 | Lisboa ( Perú) | 1 | –52 kg |
| 2009 | Tiflis ( Geòrgia) | 2 | –52 kg |
| 2011 | Istanbul ( Turquia) | 3 | –52 kg |

## Referències

* ↑ Ana Carrascosa en Judoinside.com (anglès)
* ↑ Ana Carrascosa Arxivat 2012-08-25 a Wayback Machine. en Sports-reference.com (SR/Olympic Sports) (anglès)
* ↑ Entrevista Ana Carrascosa en Nostresport.com (castellà)
* ↑ Cosín Camacho, Raúl. Referentes Deportistas Valencianas Vol 1, p. 123-127. ISBN 978-84-7795-835-2.
# Anam Fent

Anam Fent és un pòdcast mallorquí en llengua catalana presentat per les estudiants de periodisme Aina Segura i Neus Gil. S'emet setmanalment en forma de videopòdcast a través de Youtube i Spotify, compaginant-ho amb clips a Instagram i Tiktok. De temàtica diversa, combina la tertúlia i les entrevistes amb convidats.
El projecte encetà el 2022, durant un Erasmus a Alemanya amb l’objectiu de tenir un diari personal i un record de l’expreiència. El títol del pòdcast s'inspira en una expressió mallorquina molt comú que fa referència al caràcter improvitzat del contingut. A partir de la segona temporada, ja de tornada a l’illa, es comença a professionalitzar la seva imatge, la promoció i l’aspecte més tècnic. El programa destaca per les temàtiques d’interès jove i d’actualitat, contant amb seccions com ‘La veu del poble’, amb la qual interactuen amb el públic, i entrevistes amb personatges reconeguts de Mallorca, entre els quals hi destaquen cantants i altres creadors de contingut.
El 2024, Anam Fent fou nominat pel públic als Premis Sonor i guardonat amb el premi millor pòdcast, juntament amb Sap greu tan jove, a la primera edició dels premis AMIC-Tresdeu, convocats per l'Associació de Mitjans d’Informació i Comunicació i el digital cultural Tresdeu. Actualment, Aina Segura i Neus Gil formen part de la xarxa d’influencers, creadors i comunicadors en català de l’escena mallorquina.

## Referències

* 1 2 «Entrevista a Anam Fent».
* ↑ «Anam Fent: “Volem poder xerrar de si la Dulceida està embarassada en la nostra llengua”».
* ↑ «Anam fent: el pòdcast mallorquí que va néixer d'un Erasmus a Alemanya».
* ↑ «El 'top 10' dels pòdcasts en català».
* ↑ «Els Premis AMIC-Tresdeu distingeixen Croquetadexocolata com a millor creadora de contingut».
# Anastasia Kelesidu

Anastasia Kelesidu (en grec: Αναστασία Κελεσίδου) (Hamburg, Alemanya, 28 de novembre de 1972) és una atleta grega, ja retirada, especialista en llançament de disc, que va competir durant la dècada de 1990 i del 2000. Durant la seva carrera esportiva va establir set rècord nacionals de disc, sent el millor llançament 67,70 metres aconseguits el 1999.

## Carrera esportiva

Va participar, als 23 anys, en els Jocs Olímpics d'Estiu de 1996 realitzats a Atlanta (Estats Units), on va fou eliminada en la ronda de qualificació de la prova femenina de llançament de disc. Posteriorment participà en els Jocs Olímpics d'Estiu de 2000 realitzats a Sydney (Austràlia), on va aconseguir guanyar la medalla de plata, un fet que repetí en els Jocs Olímpics d'Estiu de 2004 realitzats a Atenes (Grècia).
Al llarg de la seva carrera ha guanyat tres medalles en el Campionat del Món d'atletisme, dues d'elles de plata; una medalla de bronze en el Campionat d'Europa d'atletisme i una medalla d'or en els Jocs del Mediterrani.

## Referències

* ↑ «Track and Field Statistics». [Consulta: 10 desembre 2023].
* ↑ «Anastasia KELESIDOU | Profile | World Athletics». [Consulta: 10 desembre 2023].
* 1 2 «Olympedia – Anastasia Kelesidou». [Consulta: 10 desembre 2023].

## Enllaços externs

* (anglès) www.iaaf.org - Anastasia Kelesidou
# Anatoli Polisxuk

Anatoli Polisxuk (ucraïnès: Анатолій Антонович Поліщук) (Raion de Bereznivski, 11 de gener de 1950 - 7 de juny de 2016) fou un jugador de voleibol ucraïnès que va competir sota bandera de la Unió Soviètica durant les dècades de 1970 i 1980.
El 1976 va prendre part en els Jocs Olímpics d'Estiu de Mont-real, on guanyà la medalla de plata en la competició de voleibol.
En el seu palmarès també destaquen una medalla d'or (1978) i una de plata (1974) al Campionat del Món de voleibol; una medalla d'or (1977) a la Copa del Món de voleibol i dues medalles d'or (1975 i 1977) al Campionat d'Europa de voleibol.
A nivell de clubs jugà a l'SKA de Rostov-on-Don (1971-1972) i el CSKA de Moscou (1972-1983), amb qui guanyà onze lligues soviètiques (1973-1983), dues Copes de l'URSS (1980 i 1982) i sis Copes d'Europa (1973, 1974, 1975, 1977, 1982 i 1983).

## Referències

* 1 2 «Olympedia – Anatoly Polishchuk». [Consulta: 23 agost 2023].
* 1 2 «ПОЛИЩУК Анатолий Антонович | Российские спортсмены | Спортивная Россия» (en rus). [Consulta: 22 agost 2023].
# Andorra pintoresca

Andorra pintoresca és una pel·lícula muda, del 1909 dirigida pel cineasta català Ricard de Baños i Martínez i actualment desapareguda. La bibliografia cinematogràfica considera que és el primer film de la història mai enregistrat al Principat d’Andorra.
L’obra va ser realitzada com un documental o reportatge a càrrec d'Hispano Films, laboratori barceloní pioner en la producció cinematogràfica i en la qual De Baños i Martínez mateix actuà com a productor i director.
Atès que el magatzem d’Hispano Films va cremar durant un incendi el segle xx, no se n’ha trobat cap còpia preservada i el seu contingut i duració romanen desconeguts. Només n’ha arribat informació a través de mencions històriques sobre la productora i sobre la trajectòria professional del director.

## Referències

* 1 2 Valls, Àlvar. Diccionari enciclopèdic d'Andorra. Andorra la Vella: Fundació Crèdit Andorrà, 2006, p. 115. ISBN 978-99920-1-629-9.
* 1 2 3 González López, Palmira. El cine en Barcelona: una generación histórica (1906-1923) (PDF) (tesi) (en castellà). Barcelona: Universitat de Barcelona, 1984, p. 74.
* ↑ Crusells, Magí. Directores de cine en Cataluña : de la A a la Z (en castellà). Barcelona: Publicacions i Edicions, Universitat de Barcelona, 2009, p. 45-46. ISBN 978-84-475-3316-9.
* ↑ «Històries de cine». Diari d'Andorra, 14-04-2013. Arxivat de l'original el 2022-11-11. [Consulta: 11 novembre 2022].
* 1 2 Porta Espluga, Roser. «Cinta Pujal: “El cine tracta de manera recurrent l’Andorra pintoresca”». Revista Portella, 01-11-2015. [Consulta: 11 novembre 2022].
# Andrea Henkel

Andrea Henkel (Ilmenau, República Democràtica Alemanya 1977) és una biatleta alemanya, ja retirada, que ha destacat a la dècada del 2000. Es retirà de la competició a finals de la temporada 2013-2014.

## Biografia

Va néixer el 10 de desembre de 1977 a la ciutat d'Ilmenau, població situada a l'estat de Turíngia, que en aquells moments formava part de la República Democràtica Alemanya (RDA) i que avui en dia forma part d'Alemanya. És germana de l'esquiadora de fons Manuela Henkel.

## Carrera esportiva

Inicià la seva carrera esportiva en l'esquí de fons si bé posteriorment s'especialitzà en biatló. Participà en els Jocs Olímpics d'Hivern de 2002 realitzats a Salt Lake City (Estats Units), on aconseguí guanyar la medalla d'or en les proves de 15 km i de relleus 4x7,5 quilòmetres, a més de finalitzar tretzena en els 10 km. persecució i vint-i-cinquena en els 7,5 quilòmetres esprint. En els Jocs Olímpics d'Hivern de 2006 realitzats a Torí (Itàlia) aconseguí guanyar la medalla de plata en la prova de relleus 4x6 quilòmetres, a més de finalitzar quarta en els 15 quilòmetres individuals i tretzena en els 12,5 km. amb sortida massiva. En els Jocs Olímpics d'Hivern de 2010 realitzats a Vancouver (Canadà) aconseguí guanyar la medalla de bronze en la prova de relleus 4x6 quilòmetres, a més de finalitzar sisena en els 15 km. individuals, novena en els 12,5 km. amb sortida massiva, desena en els 10 km. persecució i vint-i-setena en els 7,5 quilòmetres esprint. El 2014, als Jocs de Sotxi, va disputar quatre proves del programa de biatló, sent la desena posició en la prova de relleus 4x6 quilòmetres la millor posició.
Al llarg de la seva carrera ha guanyat 16 medalles en el Campionat del Món de biatló, vuit d'or, sis de plata i dues de bronze, entre les edicions del 2000 i 2013.

## Referències

* ↑ «Women's biathlon», 05-02-2014. Arxivat de l'original el 28 de març 2014. [Consulta: 17 març 2014].
* 1 2 3 «Olympedia – Andrea Henkel». [Consulta: 5 novembre 2023].
* ↑ «DATACENTER». [Consulta: 5 novembre 2023].

## Enllaços externs

* (alemany) Portal personal
* (anglès) IBU - Andrea Henkel
# Andreu López Blasco

Andreu López Blasco (Godella, 1939 - Bétera, 18 de desembre de 2024) fou un sociòleg i polític valencià, conseller de Cultura, Educació i Ciència durant la tercera legislatura autonòmica del Consell de la Generalitat Valenciana, entre el 16 de juliol de 1991 i el 12 de juliol de 1993.

## Biografia

Va ser seminarista a Montcada, on es va ordenar sacerdot i fou professor de Formación del espíritu nacional i d'Educació física. A mitjan dècada dels 60 emigrà a Alemanya, on durant més de quinze anys continuà la seua formació, es doctorà en sociologia i treballà com a professor associat en les universitats de Múnic i de Mainz. El seu camp d'investigació es va enfocar als moviments migratoris, els processos de socialització i els mitjans de comunicació social. Durant aquest període va conéixer la que seria la seua muller, amb qui va tenir dos fills.
El 1982 tornà a Godella, s'afilià al PSPV i inicià la seua carrera política com a regidor per aquest partit en l'ajuntament del seu poble natal. Molt poc després, es va incorporar amb el càrrec de director adjunt a la Institució Valenciana d'Estudis i Investigació, que dirigida per Josep Picó, i amb Màrius Garcia Bonafé de director de publicacions, va esdevenir per aquells anys un focus intel·lectual i cultural de gran rellevància.
Del 1991 al 1993, va ser durant dos anys conseller de Cultura, Educació i Ciència del govern de la Generalitat presidit per Joan Lerma. De la seua política al capdavant d'aquesta conselleria és de remarcar l'impuls decidit de l'ús del valencià en tots els organismes oficials, especialment en els mitjans de comunicació dependents de la Generalitat, i el suport decidit a les entitats culturals valencianistes com Escola Valenciana.
El 1993, com a integrant de l'Associació Regional i Europea d'Anàlisis (AREA), va participar en la fundació de l'European Group for Integrated Social Research (EGRIS), xarxa que estudia les estructures i processos canviants d'integració social entre la joventut i l'edat adulta, i en altres projectes d'investigació de la Comissió Europea sobre el mateix tema.

## Referències

* 1 2 3 4 5 6 Belarte, Mateo L. «Fallece Andreu López, exconseller de Cultura y Educación con Lerma». Levante-EMV, 19-12-2024 [Consulta: 21 desembre 2024].
* ↑ Redacción CsD. «Fallece Andreu López Blasco, exconseller de la Generalitat Valenciana». Castellón Diario, 19-12-2024 [Consulta: 21 desembre 2024].
* ↑ Simon, Lluís. «Ha mort Andreu López Blasco, antic conseller de la Generalitat valenciana». El Punt Avui, 20-12-2024 [Consulta: 21 desembre 2024].